Mi wwḍen ɣer taddart, Nna Megduda i ɣilen temmut, ziɣ d talalit i d-tlul tikkeltnniḍen imi teḥder i mmi-s, Utudert, yezweǧ tikkelt tis snat. Tefreḥ-as d ayen kan imi yebra i yelli-s n temdint i s-yekksen taddart-is, imawlan-is, imdukal-is, terna tebɣa ad t-tgemmeḍ ula ɣef tmagit-is d lasel-is. Utudert d awadem agejdan diɣen, daymi ṭṭfen wuguren i yettidir d tmeṭṭut-is akked tudert-is amur deqs-is deg wungal.